1.pielikums

iepirkuma „Būvekspertīzes

veikšana” instrukcijai

(ID Nr. GND-2016/102)

**BŪVEKSPERTĪZES DARBA UZDEVUMS**

1. **VISPĀRĪGĀ INFORMĀCIJA**
	1. Starp Gulbenes novada domi (turpmāk – Pasūtītājs) un par uzvarētāju atzīto būvekspertu (turpmāk – Eksperts) tiks parakstīts līgums par būvekspertīzes (turpmāk – Ekspertīze) veikšanu attiecībā uz:
		1. Pasūtītāja un SIA „RBSSKALS būvvadība” 2015.gada 21.jūlijā noslēgtā iepirkuma līguma Nr. GND-2015/15 „par Baložu ielas pārbūvi” ietvaros veikto būvdarbu (turpmāk – Objekts) apjoma un kvalitātes atbilstību būvprojektiem, Būvniecības likumam, MK noteikumiem Nr.500 "Vispārīgie būvnoteikumi", MK noteikumiem Nr.633 "Autoceļu un ielu būvnoteikumi" un citiem būvniecību reglamentējošiem normatīvajiem aktiem, kā arī atbilstību labas būvniecības prakses piemēram;
		2. Pasūtītāja un SIA “Baltline Globe” 2015.gada 8.maijā noslēgtā iepirkuma līguma Nr. GND-2015/14 „par būvuzraudzību Baložu ielas pārbūvei Gulbenē” ietvaros veikto pakalpojumu atbilstību būvniecību reglamentējošo normatīvo aktu prasībām un labas būvuzraudzības prakses piemēram.
	2. Darbi Objektā veikti saskaņā ar:
		1. SIA “Vertex Projekti” izstrādāto būvprojektu “Baložu ielas pārbūve”;
		2. SIA “FAUR” izstrādāto būvprojektu “Sadzīves kanalizācijas un ūdensapgādes tīklu izbūve Baložu, Liepu un Vidus iela”.
	3. Objekts nav pieņemts ekspluatācijā, jo pēc Pasūtītāja un Gulbenes novada būvvaldes vērtējuma, darbi izpildīti nekvalitatīvi, neatbilstoši normatīvo aktu prasībām un nav pabeigti.
2. **būvEkspertīzes MĒRĶIS**
	1. Profesionālas pārbaudes rezultātā sniegt pamatotu būvekspertīzes atzinumu par ekspertīzes darba uzdevuma 1.daļā minēto līgumu ietvaros faktiski paveikto darbu atbilstību līgumu, normatīvo aktu, tehnisko noteikumu prasībām, būvuzrauga parakstītajiem nodošanas – pieņemšanas aktiem, būvprojektu kvalitatīvajiem un kvantitatīvajiem rādītājiem un darbu veikšanu atbilstoši labas, attiecīgi – būvniecības un būvuzraudzības prakses piemēram.
	2. Ja Ekspertīzes veikšanas laikā būvniecības vai būvuzraudzības līgumu ietvaros paveiktajos darbos tiek konstatētas neatbilstības šo līgumu, to pielikumu vai normatīvo aktu noteikumiem, Eksperts noteiktās līgumcenas ietvaros sniedz atzinumu par konstatētajām neatbilstībām un izstrādā tām optimālos novēršanas risinājumus, t.sk. sniedz priekšlikumus Objekta nodošanai ekspluatācijā, proti, sniegt ekonomisko pamatojumu Objekta pieņemšanai ekspluatācijā ar konstatētajām neatbilstībām vai tomēr ir tehniski nepieciešams konstatētās neatbilstības (nosakot to novēršanas izmaksas) novērst un tikai tad Objektu pieņemt ekspluatācijā.
3. **DARBA APJOMS**
	1. Ekspertīzes veikšana, tās atzinuma sniegšana un nodošana Pasūtītājam jāpaveic 75 (septiņdesmit piecu) dienu laikā no brīža, kad Pasūtītājs saskaņā ar līguma noteikumiem Izpildītājam iesniedzis visu nepieciešamo dokumentāciju Ekspertīzes veikšanai.
	2. Būvekspertīze ietver:
		1. iepazīšanos ar ekspertīzes uzdevuma 1.daļā minētajiem līgumiem un autoruzraudzības līgumu;
		2. būves fizisku apsekošanu, ietverot fotofiksāciju;
		3. ekspertīzes veikšanas gaitas dokumentēšanu;
		4. būvniecības dokumentācijas – būvprojektu (Baložu ielas pārbūve un Sadzīves kanalizācijas un ūdensapgādes tīklu izbūve), būvatļaujas, būvdarbu žurnāla, autoruzraudzības žurnāla, nodošanas – pieņemšanas aktu, segto darbu aktu, pārbaužu rezultātu, atzinumu u.tml. – pārbaudi un izpildīto darbu atbilstību šai dokumentācijai, kā arī to, vai atbilstoši līguma un normatīvo aktu prasībām ir visa nepieciešamā dokumentācija un pārbaudes;
		5. finansējuma saņēmēja un izpildītāja savstarpējās uzskaites un norēķinu dokumentācijas pārbaudi (ikmēneša aktu par izpildītajiem darbiem atbilstība noslēgtajam līgumam, lokālo tāmju atbilstību līgumam un faktiski paveiktajam Objektā u.c.);
		6. ceļu konstruktīvo slāņu izbūvēto biezumu pārbaudes, asfalta urbto paraugu noņemšana četrās vietās, asfalta kārtas biezuma un porainības noteikšana trīs asfalta kārtām;
		7. ceļa seguma un ietves līdzenuma pārbaudes, asfaltbetona ieklāšanas kvalitātes pārbaudes (~1000 metri);
		8. lietusūdens un sadzīves kanalizācijas izbūves atbilstību būvprojektiem, izbūves kvalitātes izvērtējums – jāveic CCTV inspekcija (~1350 metri);
		9. aku izbūves un to čuguna vāku iebūves kvalitātes pārbaudi;
		10. izpildīto darbu uzmērījumu veikšanu (digitālais izpilduzmērījums) un reālās situācijas dabā salīdzināšanu ar līgumā paredzēto darbu apjomiem;
		11. būvdarbu vadītāju un būvuzrauga darbības rakstveida izvērtējuma sniegšanu;
		12. rakstveida atzinuma sniegšanu, kas ietver pilnīgu informāciju par ekspertīzes rezultātā konstatēto, t.sk. Objekta un tajā veikto darbu un apjomu atbilstību normatīvo aktu prasībām, būvprojektiem u.tml.;
		13. rakstveida priekšlikumu sniegšanu Objekta nodošanai ekspluatācijā, proti, sniegt ekonomisko pamatojumu Objekta pieņemšanai ekspluatācijā ar konstatētajām neatbilstībām vai tomēr ir tehniski nepieciešams konstatētās neatbilstības novērst un tikai tad Objektu pieņemt ekspluatācijā.
	3. Ekspertam kvalitatīvas un pilnvērtīgas ekspertīzes veikšanai jāievērtē visas nepieciešamās darbības, arī tādas, kuras nav minētas šajā ekspertīzes darba uzdevumā, bet bez kurām nav iespējama kvalitatīva, pasūtītāja un normatīvo aktu prasībām atbilstoša būvekspertīze un tās atzinuma sniegšana.
	4. Nepieciešamības gadījumā Pasūtītājs var uzdot Ekspertam veikt objekta vai dokumentācijas kādas atsevišķas daļas detalizētu izpēti.
4. **EKSPERTA PIENĀKUMI UN ATBILDĪBA**
	1. Eksperts nodrošina, ka būvekspertīzi veic sertificēti, kvalificēti speciālisti, kuri atbilst Ministru kabineta 2014.gada 19.augusta noteikumu Nr.500 “Vispārīgie būvnoteikumi” piektās daļas 41.punkta prasībām.
	2. Ekspertīze jāveic saskaņā ar šo būvekspertīzes darba uzdevumu, Būvniecības likumu, Ministru kabineta 2014.gada 19.augusta noteikumiem Nr.500 "Vispārīgie būvnoteikumi", Ministru kabineta 2014.gada 14.oktobra noteikumiem Nr.633 "Autoceļu un ielu būvnoteikumi" un citiem saistošajiem normatīvajiem aktiem.
5. **DARBA REZULTĀTS**

Profesionālas pārbaudes rezultātā sniegts pamatots būvekspertīzes atzinums latviešu valodā ar izstrādātiem optimālajiem fiksēto neatbilstību novēršanas risinājumiem (ja tādi tikuši konstatēti) un ieteikumi Pasūtītājam attiecībā uz konstatēto.